lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en hbs_lat lv sl lv lv es uk es en en lv en lv pt lv ca lv ca lv en lv en lv lv lv lv lv lv lv lv lv lv lv lv lv lv lv lv lv lv es lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Pasaules vicečempions Bulgačs: Mēs ļoti smagi strādājam
2022. gada 21. septembris 14:51
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
Jau ziņots, ka finālā Kristians Fokerots/Gustavs Auziņš ar 2-0 (21:16, 21:17) uzvarēja Bulgaču un Teteri, kuri vispirms pārvarēja trīs kvalifikācijas kārtas un pamatturnīrā bija izsēti ar pēdējo 32.numuru.
Bulgačs ar Teteri kopā šosezon aizvadīja pirmos divus "DEOP Open" Latvijas čempionāta posmus. Pēc tam Bulgačs pārsvarā spēlēja ar Markusu Graudiņu, uzvarot Liepājas posmā, bet Teteris - ar Arni Reliņu, Latvijas čempionāta finālā pieaugušajiem tiekot līdz bronzas godalgām.
"Arī Latvijas čempionāta posmos kaldinājām pārliecību par savu varēšanu, taču mēs ļoti smagi strādājam. Un domāju, ka sudrabs Turcijā ir smagā darba augļi," atklāj Bulgačs.
"Pietiktu ar vienu zaudētu spēli, lai jau kvalifikācijā turnīrs mums būtu beidzies. Divas spēles Turcijā bija rezultātā ļoti līdzīgas, ar saspringtām galotnēm, taču mēs ar Teteri, saspringtas galotnes, manuprāt, labi spēlējam," saka volejbolists, piebilstot, ka bez saspringtā mača kvalifikācijā ar nīderlandiešiem Kvintenu Grūnevoldu un Mēsu Sengersu arī spēle ar čehu pāri Kristofs Oliva/Davids Vestfāls ritēja punkts punktā.
"Mēs bijām ļoti noskaņojušies un ļoti gribējām uzvarēt," saka Bulgačs, komentējot aizkļūšanu līdz finālam.
"Finālā mēs pavisam nespēlējām labi. Iespējams, ka uzvarētāju izšķīra trīs liekās spēles kvalifikācijā, kas bija mums. Tajā dienā preitnieki bija labāki. Varbūt kādu citu dienu labāki būtu mēs. Tā sakrita, taču prieks bija arī par Fokerotu un Auziņu," gandarīts par Latvijas duetu panākumiem ir Bulgačs.
Viņš stāsta, ka pats pirms fināla jutās labi - bija labi izgulējies un atjaunojies, taču pretinieki labāk uzservēja, un Bulgačs ar Teteri īsti netika galā ar servju uzņemšanu, līdz ar to arī uzbrukums nebija labākais.
"Domāju, ar to viņi arī mūs vinnēja," saka rīdzinieks.
"Finālā nebija tik liels stres, kā spēlējot ar citu valstu komandām, spēle likās mierīga. Līdz ar to varbūt arī noskaņošanās bija nedaudz savādāka. Varbūt pret kādu citu valsti mēs būtu labāk noskaņojušies un viss ietu no rokas," min 18 gadus vecais sportists.
Viņš piebilst, ka ar tagad jau pasaules U-19 eksčempioniem francūžiem Arturu Kanē un Teo Rotāru, kurus turnīra gaitā apspēlēja abi latviešu dueti, viņam arī spēle ir patikusi. Pārī ar Fokerotu pret viņiem tika zaudēts šā gada Eiropas U-20 čempionātā citā Turcijas pilsētā Izmirā. Šoreiz viss no rokas gāja latviešiem, Bulgačam izbaudot maču.
Uz Turciju volejbolists ar domām par lieliem panākumiem nebrauca. Pirmais mazais mērķis bija pārvarēt kvalifikāciju. Kad tas tika izdarīts, pāris soļoja pa spēlei uz priekšu, demonstrējot savu labāko volejbolu, un rezultāts neizpalika.
Bulgačs domā, ka tas varētu būt pāra labākais turnīrs šovasar, jo "tik stabili mēs kopā kādu laiciņu nebijām spēlējuši".
"Šobrīd vēl mēģinu saprast, kas ir otrā vieta Turcijā, jo, kad mēs iekļuvām pusfinālā un finālā, īsti nevarēju aptvert, kas tas ir. Tobrīd tā šķita viena uzvarēta spēle, bet tagad es to vērtēju kā lielu panākumu gan mums ar Dāvi kā komandai, gan Latvijai, jo divas Latvijas komandas finālā ir lieliski," saka skolas solā atgriezies sportists, kurš uzsver, ka "O-Sands" laukumos kopā ar Tokijas olimpisko spēļu ceturtās vietas ieguvēju Edgaru Toču turpina trenēties arī pēc atgriešanās no Turcijas.
Jau ziņots, ka Bulgačs/Teteris pēc trim uzvarām kvalifikācijā A grupas cīņās pieveica ar pirmo numuru izsētos turkus Sacitu Kurtu un Batuhanu Kuru ar 2-0 (22:20, 21:12), ar 2-0 (21:15, 21:13) guva panākumu pār Kazahstānas pāri Klims Rjuhovs/Ivalio Todorovs (16.) un ar 2-0 (21:14, 21:7) sagrāva Mozambikas duetu Denilsons Sitoe/Rafaels Munguambe Žuniors (17.), grupā ieņemot pirmo vietu un nodrošinot dalību uzreiz "play-off" turnīra otrajā kārtā.
Izslēgšanas turnīra otrajā kārtā latvieši ar 2-1 (21:19, 19:21, 17:15) uzvarēja čehu pāri Kristofs Oliva/Davids Vestfāls (29.), ceturtdaļfinālā ar 2-0 (21:19, 21:14) pieveica Polijas duetu Aleksanders Čahorovskis/Filips Lejava (7.) un pusfinālā 2-1 (21:12, 14:21, 15:7) uzvarēja Kanē/Rotāru.
Sieviešu sacensībās duets Deniela Konstantinova/Līva Ēbere cieta zaudējumu "play-off" cīņu pirmajā kārtā, bet Denēva Šauberga-Lēpe/Kitija Martini-Ādamsone kvalifikācijas turnīrā zaudēja pirmajā kārtā.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa